འཇིག་རྟེན་མི་ཆོས་རིང་ལུགས་ཙམ་དང་ཡང་རྒྱབ་འགལ་དུ་སོང་ཞིང་།དད་མོས་བྱ་ཡུལ་གྱི་དགེ་བའི་བཤེས་གཉེན་ནི་ལེགས་ཚོགས་ཐམས་ཅད་ཀྱི་རྩ་བ་ཡིན་པས།ཚེས་གཅིག་ནས་ནོར་ན་སུམ་ཅུའི་བར་འཁྲུག་ངེས་པས།མི་འདོད་སར་བཙན་བརྫངས་དང་འདོད་སར་བཙན་བཀག་ནི་བཀྲ་མི་ཤིས་པའི་བདུད་ལས་ཐུ་བོ་ཆེ་ཡིན་པས།བརྟག་དཔྱད་ནན་ཏན་གྱིས་འོས་ཆོས་ཚང་ཞིང་།འདོད་མོས་ཡོད་པའི་བཤེས་གཉེན་འཚོལ་བའི་དབང་ཚད་ཀྱང་སློབ་མ་རང་ཉིད་ལ་ངེས་པར་ཡོད་དགོས།རང་གི་འདོད་པ་དང་དད་པ་ཡོད་པའི་དགེ་བའི་བཤེས་གཉེན་ཞིག་བསྟེན་ཐུབ་ན་གཞན་ལྟ་ཞོགདད་མོས་ཙམ་གྱིས་སྟོབས་ཀྱིས་ཀྱང་འཆད་ཁྲིད་སེམས་ལ་འཇགས་བདེ་བ་དང་།ཡུན་རིང་མི་བརྗེད་པ་དང་།བཤེས་གཉེན་གྱི་བྱིན་རླབས་ཀྱང་རྒྱུད་ལ་འབྱུང་ངེས་པའི་ཁྱད་པར་ཏན་ཏན་ཡོད་རེད་སྙམ།